CELEX: C2007/129/31
Language: da
Date: 2007-06-09 00:00:00
Title: Sag T-102/07: Sag anlagt den 5. april 2007 — Freistaat Sachsen mod Kommissionen

9.6.2007   
            
            
               DA
            
            
               Den Europæiske Unions Tidende
            
            
               C 129/18
            
         Sag anlagt den 5. april 2007 — Freistaat Sachsen mod Kommissionen
   (Sag T-102/07)
   (2007/C 129/31)
   Processprog: tysk
   Parter
   
      Sagsøger: Freistaat Sachsen (Tyskland) (ved Rechtsanwälte C. von Donat og G. Quardt)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning K(2007) 130 endelig udg. af 24. januar 2007 om Forbundsrepublikken Tysklands statsstøtte nr. C 38/2005 (ex NN 52/2004) til Biria-koncernen annulleres for så vidt angår de i beslutningen nævnte foranstaltninger 2 og 3, og
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning K(2007) 130 endelig udg. af 24. januar 2007, hvorved Kommissionen erklærede, at Forbundsrepublikken Tysklands statsstøtte, der indeholder tre foranstaltninger, til fordel for Bike Systems GmbH & Co. Thüringer Zweiradwerk KG, Sachsen Zweirad GmbH og Biria GmbH (nu Biria AG), er uforenelig med fællesmarkedet.
   Sagsøgeren gør gældende, at denne er umiddelbart og individuelt berørt af den pågældende kommissionsbeslutning, da sagsøgeren af egne midler har bevilliget de anfægtede foranstaltninger 2 og 3, der indeholder garantier til fordel for Sachsen Zweirad GmbH og Biria GmbH (nu Biria AG), på grundlag af Freistaat Sachsens retningslinier for garantistillelse.
   Til støtte for søgsmålet gør sagsøgeren for det første gældende, at der er sket en tilsidesættelse af fællesskabsretten ved en urigtig fortolkning af begrebet tilladt statsstøtte. I den forbindelse anfægter sagsøgeren, at Kommissionen ved sin forståelse af den relevante definition i reglerne om tilladt statsstøtte fejlagtigt har anset de berørte virksomheder som værende virksomheder i vanskeligheder. Da denne forståelse efter sagsøgerens opfattelse ikke er korrekt, udgør foranstaltningerne 2 og 3 tilladt statsstøtte.
   Derudover finder sagsøgeren, at Kommissionen har foretaget en urigtig bedømmelse af sagens faktiske omstændigheder, for så vidt som Kommissionen er gået ud fra, at de berørte virksomheder er i vanskeligheder.
   Endelig finder sagsøgeren, at den anfægtede beslutning er utilstrækkeligt begrundet.